Beurtkrag Dinsdagaand weer in werking(Argieffoto: Unsplash) Fase 2-beurtkrag tree Dinsdag om 22:00 weer in werking en sal tot Woensdag om 05:00 duur. Eskom sê beurtkrag is nou nodig om sy noodopwekkingsreserwes aan te vul en sy beskikbare kapasiteit gedurende die dag te verhoog. Die kragvoorsiener sê die netwerk is steeds onder druk omdat groot meganiese probleme die afgelope twee dae ondervind is. Daar was ook ŉ vertraging in die inwerkingstelling van verskeie opwekkingseenhede wat beplande instandhoudingswerk ondergaan het. Altesaam 4 858 MW is weens beplande instandhoudingswerk en nog 14 375 MW weens onbeplande instandhoudingwerk nie in die netwerk beskikbaar nie. Eskom sê hy verwag dat sommige van die opwekkingseenhede Woensdag weer in diens gestel sal word.